English: Thank you, Vikki. We don't have all of the data in quite the way that you suggest, but I can tell you what we do know. So, first of all, the range of people who are homeless is huge. So, we have people who are only recently homeless because of recent family breakdown or domestic violence incidents or some other such, and there are others who have been homeless for a very long time and have entrenched problems and have come into services for the first time ever. As I said in my statement, we need to capitalise on the fact that they now have had contact with those services and we have been able to engage with them, and we can keep them engaged, and that's been a huge step forward. Previously when working with homeless people, it might take as much as nine months for our dedicated outreach worker to make a trust bond with that person so that they will come in and accept services, and we've been able to accelerate that process for nearly everyone. We do have one or two people who we have not been able to reach, but all of those have dedicated outreach workers working with them with a view to making that happen. One of the characteristics that I can easily tell you about, though, is that homelessness is associated with poverty, because if you have a family or relationship break-up and you're not poor, then you can find yourself another house. So, it is associated most obviously with economic deprivation. And that's what we need to do: we need to make sure that people have their income maximised, that they have access to the right kind of support for maximising that income and getting back into work where that's an issue, or maintaining their work where that's an issue, because being made homeless can mean that you lose your job, which, of course, makes the situation much worse. So, we have worked very hard with a range of charities and third sector organisations and our social landlords and our private landlords to maximise that kind of support, to make sure that people can sustain their tenancy and therefore maximise their economic ability. As I say, we have wraparound services. I've always said that homelessness is not just about housing, it's about all the other services, and I'm absolutely delighted with the way that those services have come together in this crisis to work. In our summit last week we had contributions from people from all of those services and they were all saying how much they had learned from the collaboration that has been possible and how much they're looking forward to taking that forward. So, I have a real sense that this is now possible and that people recognise it. So, I really do think that this time we will be able to make a difference in Wales and make sure that homelessness is rare, brief and unrepeated.
Welsh: Diolch, Vikki. Nid yw'r holl ddata gennym ni yn yr union ffordd yr ydych chi'n ei hawgrymu, ond gallaf i ddweud wrthych chi yr hyn yr ydym ni'n ei wybod. Felly, yn gyntaf oll, mae'r amrywiaeth o bobl sy'n ddigartref yn enfawr. Felly, mae gennym ni bobl sy'n ddigartref dim ond yn ddiweddar oherwydd chwalfa deuluol ddiweddar neu ddigwyddiadau trais yn y cartref neu rywbeth tebyg arall, ac mae eraill sydd wedi bod yn ddigartref ers amser maith ac sydd â phroblemau sydd wedi ymwreiddio ac sydd wedi dod i wasanaethau am y tro cyntaf erioed. Fel y dywedais yn fy natganiad, mae angen i ni fanteisio ar y ffaith eu bod nhw wedi bod mewn cysylltiad â'r gwasanaethau hynny bellach a'n bod ni wedi gallu ymgysylltu â nhw, ac y gallwn ni barhau i ymgysylltu a nhw, ac mae hwnnw wedi bod yn gam enfawr ymlaen. Yn y gorffennol, wrth weithio gyda phobl ddigartref, gallai gymryd cymaint â naw mis i'n gweithiwr allgymorth penodedig greu cysylltiad o ymddiriedaeth â'r unigolyn hwnnw er mwyn iddo ddod i mewn a derbyn gwasanaethau, ac rydym ni wedi gallu cyflymu'r broses honno i bron pawb. Mae gennym ni un neu ddau o bobl nad ydym ni wedi gallu eu cyrraedd, ond mae gan bob un ohonyn nhw weithwyr allgymorth penodedig yn gweithio gyda nhw gyda'r bwriad o gyflawni hynny. Fodd bynnag, un o'r nodweddion y gallaf i ddweud wrthych chi amdano yn hawdd yw bod digartrefedd yn gysylltiedig â thlodi, oherwydd os oes gennych chi deulu neu berthynas sy'n chwalu ac nad ydych chi'n dlawd, yna gallwch chi ddod o hyd i dŷ arall i'ch hun. Felly, mae'n gysylltiedig yn fwyaf amlwg ag amddifadedd economaidd. A dyna'r hyn y mae angen i ni ei wneud: mae angen i ni wneud yn siŵr bod incwm pobl mor fawr â phosibl, eu bod nhw'n cael y math cywir o gymorth i sicrhau'r incwm mwyaf posibl hwnnw a dychwelyd i'r gwaith pan fo hynny'n broblem, neu gynnal eu gwaith pan fo hynny'n broblem, oherwydd gall mynd yn ddigartref olygu eich bod chi'n colli eich swydd, sydd, wrth gwrs, yn gwneud y sefyllfa yn waeth o lawer. Felly, rydym ni wedi gweithio yn galed iawn gydag amrywiaeth o elusennau a sefydliadau trydydd sector a'n landlordiaid cymdeithasol a'n landlordiaid i sicrhau bod cymaint a phosibl o'r math hwnnw o gymorth, i wneud yn siŵr bod pobl yn gallu cynnal eu tenantiaeth ac felly sicrhau bod eu gallu economaidd gymaint â phosibl. Fel y dywedais, mae gennym ni wasanaethau cofleidiol. Rwyf i wedi dweud erioed nad yw digartrefedd yn ymwneud â thai yn unig, mae'n ymwneud â'r holl wasanaethau eraill, ac rwyf i wrth fy modd gyda'r ffordd y mae'r gwasanaethau hynny wedi dod at ei gilydd yn ystod yr argyfwng hwn i weithio. Yn ein huwchgynhadledd yr wythnos diwethaf, cawsom ni gyfraniadau gan bobl o'r holl wasanaethau hynny ac roedden nhw i gyd yn dweud cymaint yr oedden nhw wedi ei ddysgu o'r cydweithio a fu'n bosibl a faint y maen nhw'n edrych ymlaen at fwrw ymlaen â hynny. Felly, mae gen i deimlad gwirioneddol bod hyn yn bosibl bellach a bod pobl yn cydnabod hynny. Felly, rwyf i wir yn credu y byddwn ni'n gallu gwneud gwahaniaeth yng Nghymru y tro hwn a gwneud yn siŵr bod digartrefedd yn anghyffredin, am gyfnod byr a heb ei ailadrodd.